Små til middelsstore (2,3-6 millimeter), avlange, matte, gulaktige til svarte maurbiller. Oversiden er fint og tett punktert, fint, oppstående hårete. Hodet er kort og bredt, minst så bredt som pronotum, med store, litt utstående fasettøyne. Antennene er nokså korte og består av 10 ledd, der de tre ytterste er mye større enn de øvrige (over halve antennens lengde) og danner en avlang klubbe. Svøpeleddene (ledd 3-7) er i alle fall litt utvidete. Pronotum er rundet med en litt avsatt "krage" foran, bredere enn langt. Dekkvingene er smale og jevnbrede.